ছোট হয়ে আসছে দিন, যা বলে গেছেন মুহাম্মাদ (সা.) –বিস্তারিত ভিতরে\nJanuary 11, 2021 BD NEWS ধর্ম ও জীবন 0\nপৃথিবীর আবর্তনের গতি গত ৫০ বছর ধরে বাড়ার কারণে গ্রহটির প্রতিটা দিনের দৈর্ঘ্য ২৪ ঘণ্টারও কম হচ্ছে বলে চাঞ্চল্যকর তথ্য দিয়েছেন বিজ্ঞানীরা। ব্রিটিশ ট্যাবলয়েড ডেইলি মেইল এক প্রতিবেদনে জানায়, এই ঘটনাটির যথাযথ প্রমাণও পাওয়া গেছে।\nবিজ্ঞানীরা জানান, পৃথিবীর আবর্তন দ্রুতগতির কারণেই স্বাভাবিক ২৪ ঘণ্টার চেয়ে কম হচ্ছে বর্তমানে একটি দিনের দৈর্ঘ্য।\nজোর্তি বিজ্ঞানীরা জানান, ২০২০ সালে সব থেকে ছোট দিনের সংখ্যা ছিল ২৮টি। ১৯৬০ সালের পর এটাই সবচেয়ে বেশি সংখ্যক কম দিন।২০২১ সালে আরও ছোট দিন হতে পারে। সময় ও তারিখ অনুযায়ী, সূর্যের প্রতি গড় হিসাবে পৃথিবী প্রতি ৮৬,৪০০ সেকেন্ডে একবারে ঘোরে, যা ২৪ ঘণ্টা বা একটি আর্থ সৌর দিনের সমান। বিজ্ঞানীরা ধারণা করছেন, ২০২১ সালের গড় দিনটি ৮৬,৪০০ সেকেন্ডের চেয়ে ০.০৫ মিলি সেকেন্ড কম হবে। ১৯৬০ সাল থেকে দিনের দৈর্ঘ্যের অতি-সুনির্দিষ্ট রেকর্ড রেখে চলা পারমাণবিক ঘড়িগুলো পুরো বছর ধরে প্রায় ১৯ মিলি সেকেন্ডের ব্যবধান তৈরি করবে।\nলাইভ সায়েন্সের একটি প্রতিবেদনে জানা যায়, রেকর্ডে সবচেয়ে দ্রুততম ২৮টা দিন দেখা যায় ২০২০ সালে। কারণ, ওই দিনগুলোতে পৃথিবী নিজের অক্ষের চারপাশে ঘূর্ণয়নগড় থেকে প্রায় মিলি সেকেন্ড সময় দ্রুত সম্পন্ন করে। পারমাণবিক ঘড়ির হিসাব অনুযায়ী, গত ৫০ বছর ধরে পৃথিবী একটি ঘূর্ণন সম্পন্ন করতে ২৪ ঘণ্টার (৮৬,৪০০ সেকেন্ড) চেয়ে কিছুটা কম সময় নিয়েছে।\nএদিকে এমন ঘটনা কেয়ামতের আলামত হিসেবে বলে উল্লেখ করেছেন বিশিষ্ট আলেমরা। তাদের মতে সত্যের দিশাদাতা নবী করিম (সা.) কেয়ামতের আলামত ও লক্ষণগুলো স্পষ্ট করে বলে গিয়েছেন।\nএক হাদিসে (তিরমিযী) বলা হয়েছে, নবী করিম (সা.) কেয়ামতের আলামতের আরেকটি উদাহরণ দিয়ে বলেছেন ‘সময় সঙ্কুচিত হয়ে যাবে’। সময় সঙ্কুচিত হওয়ার মানে, বছর মাসের মতো আর মাস সপ্তাহের মতো হয়ে যাবে। আর সপ্তাহ হবে দিনের মতো। দিন হবে ঘণ্টার মতো। ঘণ্টা হবে খেজুর গাছের পাতা পোড়ার মতো ক্ষণিক।


ম্যারাডোনার করা যে দুটি গোল আজও অবিশ্বাস্য! – খেলার খবর প্রতিদিন\nHome/খেলাধুলা/ম্যারাডোনার করা যে দুটি গোল আজও অবিশ্বাস্য!\nম্যারাডোনার করা যে দুটি গোল আজও অবিশ্বাস্য!\nGazi Mamun July 8, 2021\nযদি ফুটবলের ইতিহাসে সবচেয়ে বেশি আলোচিত দুটো গোল সম্পর্কে জানতে চাওয়া হয় তবে ‘হ্যান্ড অব গড’ এবং ‘গোল অব দ্য সেঞ্চুরি’র নাম আসবেই। বিস্ময়ের ব্যাপার হলো একই ম্যাচে দুটি গোল হয়েছিলো\n৪ মিনিটের ব্যবধানে। আর সেই বিস্ময়ের স্রষ্টা ফুটবল বিশ্বের ইতিহাসে জনপ্রিয় নাম- ডিয়াগো ম্যারাডোনা ১৯৮৬ বিশ্বকাপের কোয়ার্টার ফাইনালে ‘চিরশত্রু’ ইংল্যান্ডের বিপক্ষে দুটি গোল করেন তিনি। ম্যাচের ৫১ মিনিটে রেফারিকে\nফাঁকি দিয়ে হাত দিয়ে বল জালে ঠেলেছিলেন এই আর্জেন্টাইন তারকা। এই গোলটি হয়তো ইতিহাসে কলঙ্কিত হয়েই থাকতো। কিন্তু চার মিনিট পরেই যে অবিশ্বাস্য গোল তিনি করে দেখালেন, তাতে সব মিলিয়ে পুরো গল্পটা হয়ে উঠলো ফুটবলীয়-পুরাণের অংশ।\nছয় ইংলিশ ফুটবলারকে কাটিয়ে মাঝমাঠেরও ভেতর থেকে একাই বল টেনে নিয়ে গোল করেন ম্যারাডোনা। সৃষ্টি করেন ইতিহাসে! আর্জেন্টিনার হয়ে ৯১টি ম্যাচে খেলে ৩৪টি গোল করেছিলেন ম্যারাডোনা। ১৯৮৬ আসরে প্রতিপক্ষের গোলপোস্টে আর্জেন্টিনার\nনেওয়া ১০১ শটের ৫৬ শতাংশে যুক্ত ছিল ম্যারাডোনার নাম। তিনি নিজে নিয়েছিলেন ৩০টি শট। চূড়ান্ত পাস দিয়েছিলেন ২৭ বার। ১৯৮৬ আসরে সবচেয়ে বেশি ৫৩টি ড্রিবল সম্পন্ন করেছিলেন\nম্যারাডোনা। অর্থাৎ প্রতি ম্যাচে প্রায় আটবার প্রতিপক্ষকে এড়িয়ে এগিয়ে যেতেন তিনি। সেবার কোয়ার্টার ফাইনালে ইংল্যান্ডের বিপক্ষে শতাব্দীর সেরা গোল করার সময় একটানে ড্রিবল করেছিলেন ৪টি।\nমাহমুদুল্লাহর কাছে পাত্তা না পেয়ে সব সত্য বলে দিলেন পাপন


এবার মশা কিনবে বাংলাদেশ! | আমাদের সময়.কম – AmaderShomoy.com\nএবার মশা কিনবে বাংলাদেশ!\nপ্রকাশের সময় : May 16 2019 12:03 AM\nআপডেট সময় : May 16 2019 12:03 AM\nডেস্ক রিপোর্ট : দেশজুড়ে এডিস মশার বিস্তার ঠেকাতে বিশেষ ব্যাকটেরিয়াযুক্ত পুরুষ এডিস মশা কেনার পরিকল্পনা করেছে স্বাস্থ্য অধিদফতর। এজন্য একটি কমিটিও গঠন করা হয়েছে। কমিটি তাদের পরিকল্পনা অনুযায়ী কাজও শুরু করেছে। তবে পুরো বিষয়টি এখনও প্রাথমিক পর্যায়ে রয়েছে। বর্তমানে চীনসহ বিশ্বের ১৭টি দেশ এমন একটি প্রকল্প নিয়ে পরীক্ষা-নিরীক্ষা করছে। তাদের প্রকল্পের দিকে তাকিয়ে বাংলাদেশ। দেশগুলো সফল হলে বাংলাদেশও এমন প্রকল্প গ্রহণ করবে।\nডিএনসিসি’র অঞ্চল-১ এর নির্বাহী কর্মকর্তা মো. সেলিম ফকিরের সভাপতিত্বে সভায় প্রধান অতিথি ছিলেন ডিএনসিসি’র প্রধান স্বাস্থ্য কর্মকর্তা ব্রিগেডিয়ার জেনারেল মো. মোমিনুর রহমান মামুন। বক্তব্য দেন ডিএনসিসি’র স্বাস্থ্য কর্মকর্তা ডা. মো. ইমদাদুল হক, অঞ্চল-১ এর সহকারী স্বাস্থ্য কর্মকর্তা ডা. আজিজুন জোহা প্রমুখ। উৎসঃ বাংলা ট্রিবিউন


দু'পাড়ের মানুষের ভরসা বাঁশের সাঁকো - বাংলাদেশ প্রতিবেদনদু'পাড়ের মানুষের ভরসা বাঁশের সাঁকো - বাংলাদেশ প্রতিবেদন\nদু’পাড়ের মানুষের ভরসা বাঁশের সাঁকো\nকক্সবাজারের চকরিয়া উপজেলা পূর্ব বড় ভেওলা ইউনিয়নের সবচেয়ে অবহেলিত জনপদ ১নং ওয়ার্ডের ঈদমনী গ্রাম।\nযেখানে দেখা যাচ্ছে খালের দুই পাড়ের বাসিন্দাদের যাতায়াতের একমাত্র বাঁশের সাকো!\nযা দিয়ে সহজে পার হওয়ার জন্য দুই পাড়ের মানুষ নিজেদের উদ্যোগে এই সাঁকো তৈরী করেছে।\nশুষ্ক মৌসুমে শতশত মানুষের কোন রকম যাতায়ত সুবিধা হলেও বর্ষায় সাঁকোও থাকে না।\nআজ পর্যন্ত বাঁশের সাঁকোটি স্থানীয় কোন জনপ্রতিনিধিদের চোখে পড়েনি!\nস্থানীয় বাসিন্দারা জানান, চলাচলে অসুবিধার সব দায়ভার তাদেরই।\nসব দোষ এলাকাবাসীর। যেহেতু ভোটের সময় তাদের সিদ্ধান্ত নিতে ভুল হয়। যোগ্য ও উপযুক্ত জনপ্রতিনিধি নির্বাচিত করতে বার বার ব্যর্থ হয়েছে বলে তাদের এই দুর্দশা, এমন দুরবস্থা!\nস্থানীয় সচেতন মহলের মতে,\nযেখানে কংক্রিটের ব্রিজ নির্মাণের ফলে দেশে প্রায় বিলুপ্তির পথে বাঁশের সাকো। হয়ত একদিন বাঁশের সাঁকোর এই ফটোগ্রাফিটা গ্রাম বাংলার ইতিহাসে রয়ে যাবে।\nএ জাতিকে মনে করিয়ে দেবে তার হারানো ঐতিহ্য, হারোনো সভ্যতা, হারোনো দিন।\nতারই ধারাবাহিকতায় পূর্ব বড় ভেওলা ইউনিয়নের নৌকা প্রতীকের চেয়ারম্যান প্রার্থী ফারহানা আফরিন মুন্না গণসংযোগ করতে গিয়ে ক্যামেরায় ধারণ করেছেন বাঁশের সাঁকোর দৃশ্য।\nএলাকাবাসীর আশা, তারা এখন থেকে জনপ্রতিনিধি নির্বাচন করতে আর ভুল করবেন না। নৌকা প্রতিকে ভোট দিবে, এবার তাদের দুঃখ গোছাবে নারী চেয়ারম্যান মুন্না।


আল-আকসায় মসজিদ ,ইসলাম ধর্ম গ্রহণ করলেন ২৪০ জন! – News 24\nHome/ধর্ম ও জীবন/আল-আকসায় মসজিদ ,ইসলাম ধর্ম গ্রহণ করলেন ২৪০ জন!\nআল-আকসায় মসজিদ ,ইসলাম ধর্ম গ্রহণ করলেন ২৪০ জন!\njacob done August 3, 2021\tধর্ম ও জীবন Leaveacomment 425 Views\nপৃথিবীব্যাপী সব অত্যাচার নির্যাতনের মাঝেও বছরজুড়ে ইসলাম ও মুসলমানদের রয়েছ অনেক সাফল্য।ইসলামের আদর্শে অনুপ্রাণিত হয়ে বিভিন্ন দেশ ও জাতিতে ইসলাম গ্রহণের ধারাবাহিকতা অন্যান্য বছরের তুলনায় বেড়েই চলেছে।\nবিদায় নেয়া ২০১৯ সালে বিশ্বের নানা প্রান্ত থেকে, পবিত্র মসজিদ আল-আকসায় এসে ২৪০ জন ব্যক্তি ইসলাম গ্রহণ করেছেন। সারাবিশ্বে মুসলিমদের চরম সংকটের মাঝেও ইসলাম ধর্ম গ্রহণের আগ্রহ উদ্দীপনায় কিছুমাত্র ভাটা পড়েনি।\nইসরাইলি বাহিনীর চরম অত্যাচার-নির্যাতনও ফিলি,স্তিন ও জেরুজালেমে ইসলাম গ্রহণের অব্যাহত ধারাকে রুখতে পারেনি। নিঃসন্দেহে এসব ঘটনা ইস,লামের বিজয়ের আগাম বার্তা। ২০১৯ সালে পুরো বছরজুড়েই বিশ্বের নানা প্রান্তে মুসলিমরা ছিল অত্যাচার-নির্যাতনে জর্জরিত।\nযার প্রমাণ রাখাইনের রোহিঙ্গা নির্যাতন, জম্মু-কাশ্মীরের অধিকার হরণ, নিউজিল্যান্ডের মসজিদে সন্ত্রাসী হামলা, নরওয়েতে কুরআনের ওপর আক্রমণসহ ভারতে শুরু হওয়া মুসলিমবিরোধী সব কালো পরিকল্পনা। মুসলমানরা বেদনা ও হতাশায় বছর পার করলেও মুসলমানদের জন্য ভয়, হতাশা ও দুর্দশার আড়ালে সূর্য হাসলো।\nনির্যাতিত ফিলিস্তিন ও জেরুজালেমের আল-আকসায় ২০১৯ সালেও ২৪০ জন সৌভাগ্যবান ব্যক্তি পবিত্র ধর্ম ইসলাম গ্রহণ করেছেন বলে খবর দিয়েছে ফিলিস্তিনভিত্তিক গণমাধ্যম আল কুদস।\nতামিলনাড়ুর দলিত সম্প্রদায়ের ৩ হাজার লোকের ইসলাম গ্রহ,ণের ঘোষণাও এসেছে ২০১৯ সালের ডিসেম্বরের শেষ দিকে। ৫ জানুয়ারি ২০২০, সাল থেকে সেখানে পুরো\nগ্রামের লোকেরা ধাপে ধাপে গ্রহণ করবে পবিত্র ধর্ম ইসলাম। উল্লেখ্য যে, ২৪০ জনের মধ্যে অধিকাংশই খ্রিষ্টান ধর্ম ত্যাগ করে ইসলাম ধর্ম গ্রহণ করেছেন। ফি,লি,স্তিনের সর্বোচ্চ দাঈ ও ওলামা পরিষদ অ্যাসোসিয়েশন অফ ইসলামিক স্কলারস-এর চেয়ারম্যান শায়খ ইকরিমা সাবরি আল-আকসা গণমাধ্যমে এ সুখবর জানায়।\nPrevious নতুন আইন- নারী যাত্রী ওঠা-নামার সময় গেটে দাঁড়াতে পারবে না । হেল্পার\nNext ৭৫, বছর ব’য়সে বাবা হওয়া, মেনে নিতে পারছেন না, ভাতিজারা”


উখিয়ায় ৭০ হাজার ইয়াবাসহ আটক ১ - Coxsbazar Voice\n১২ মে, ২০২২ / ৩৩ জন সংবাদটি পড়েছেন।\nউখিয়া রাজাপালং থেকে ৭০ হাজার পিস ইয়াবাসহ ১ জনকে আটক করেছে র‍্যাব।বৃহস্পতিবার (১২ মে) বিকেল সাড়ে ৩টায় বিষয়টি নিশ্চিত করেছেন র‍্যাব-১৫ এর সহকারি পরিচালক মো. বিল্লাল উদ্দিন।\nআটক ব্যক্তি হলেন, রাজাপালং ইউপির পূর্ব ডিগলিয়াপালং এলাকার শামশুল আলমের ছেলে সৈয়দ আকবর (৫৫)।\nসহকারি পরিচালক মো. বিল্লাল উদ্দিন জানান, কক্সবাজার গোপন সংবাদের ভিত্তিতে র‍্যাবের একটি টিম রাজাপালং ইউনিয়নের পশ্চিম ডিগলিয়া এলাকায় অভিযান চালায়। এসময় র‍্যাবের উপস্থিতি টের পেয়ে পালানোর সময় সৈয়দ আকবর (৫৫) নামের এক ব্যক্তিকে আটক করা হয়। তাকে তল্লাশি করে সঙ্গে থাকা প্লাস্টিকের বস্তা থেকে ৭০ হাজার পিস ইয়াবা উদ্ধার করা হয়।\nতিনি জানান, আটব ব্যক্তি জিজ্ঞাসাবাদে স্বীকার করে পাশের দেশ থেকে মাদকদ্রব্য ইয়াবার একটি বড় চালান অন্যত্র পাচারের জন্য নিয়ে আসছিল। সে দীর্ঘদিন ধরে এসব মাদকদ্রব্য টেকনাফের সীমান্তবর্তী এলাকা হতে বহন করে দেশের বিভিন্ন জায়গায় পাচার করে থাকে।\nতার বিরুদ্ধে মাদকদ্রব্য নিয়ন্ত্রণ আইনে পরবর্তী ব্যবস্থা প্রক্রিয়াধীন বলে জানান র‍্যাবের এই কর্মকর্তা।


সিনাই উপদ্বীপে মিশরের বিমান বাহিনীর আঘাতে ২০ জনেরও বেশি জঙ্গী ধ্বংস হয়েছে - খবর - রাজনীতি - রেডিও রাশিয়া\n8 আগস্ট 2012, 11:27 0\nমিশরের বিমান বাহিনী সিনাই উপদ্বীপে অনুমিত ইস্লামিক জঙ্গীদের উপর আঘাত হেনেছে এবং ২০ জনেরও বেশি চরমপন্থীকে ধ্বংস করেছে. প্রত্যক্ষদর্শীরা জানাচ্ছে যে, তারা দুটি বিমান দেখেছে এবং বিস্ফোরণের আওয়াজ শুনেছে. অ্যাসোশিয়েটেড প্রেস সংবাদ এজেন্সির তথ্য অনুযায়ী, আঘাত হানা হয়েছে হেলিকপ্টার থেকে. এর কয়েক ঘণ্টা আগে জঙ্গীরা ইস্রাইলের সাথে সীমানার কাছে মিশরের এর-আরিশ শহরের অঞ্চলে তিনটি সীমান্ত চৌকির উপর অগ্নিবর্ষণ করে. ক্ষতিগ্রস্ত হয় ৬ জন.\nঘটনা প্রসঙ্গ, সন্ত্রাস, ইজরায়েল, মিশর, রাজনীতি


সমকামিতার বিবর্তনগত কোনো সুবিধা না থাকলেও কেন তা টিকে গেলো? | MONDRO\n<না-আউযুবিল্লাহ! এদেশে ওসব হয়না\nThe First and Last Kiss>\nপ্রকৃতিতে বিবর্তন ঘটছে। ন্যাচারাল সিলেকশনের মুল কথা হলো, যে কমিউনিটি সবচেয়ে শক্তিশালী এবং প্রকৃতির সাথে মানাতে পারবে, সে টিকে থাকবে, এজন্য অন্য কমিউনিটি মারা খেলে খাক। আবার বিবর্তনের খেলা এমন যে, এই যুদ্ধ শুধুমাত্র কমিউনিটিতে হবে তা নয়; বরং একই কমিউনিটির ভিতরেও হতে পারে। একটু উদাহরণ দেই, প্রথমত হোমো সেপিয়েন্স নামক কমিউনিটিটা যদি দেখি, এটা দুনিয়ার সব কমিউনিটির প্রজাতিকে নিজের পায়ের নীচে বশীভুত করে রেখেছে। এবার এসব বাদ দিয়ে নিজের দেশের কমিউনিটির দিকে তাকাই।\nImage Courtesy: http://www.charismanews.com\nআমরা কলেজ ইউনিভার্সিটির দিকে তাকালে, আর মনোযোগ দিলে একটা বিষয় কিন্তু ফুটে উঠবে, সেটা হচ্ছে ক্যাম্পাস গুলোর বয়ফ্রেন্ড আর গার্লফ্রেন্ড গুলোর জুটি। একটু খেয়াল করলে দেখবেন, (ড্যাবড্যাব করে তাকাবেন না, একবার চোখের পলক ফেলেই অন্যদিকে তাকাবেন) বফ আর গফের জুটির মধ্যে বফটা (ক্যাম্পাসের অন্য ছেলেদের তুলনায়) তুলনামুলক স্বাস্থ্যবান, নয়তো হ্যান্ডসাম, আর নয়তো ব্যাকগ্রাউন্ডে বাপের অনেক টাকা। বিপরীতটা খাটে গফের ক্ষেত্রেও, সেও দেখতে যথেষ্ট সুশ্রী। এমনটা কেন হয়? আসলে সব জায়গায় যেটা হয়, আমরা সবাই কিছু ক্রাইটেরিয়া চেতন বা অবচেতনভাবে যাই হোক না কেন ফলো করি।\nযখন একটা মেয়ে তার বয়ফ্রেন্ড নির্বাচন করছে, তখন সে চিন্তা করে অনেক দূর পর্যন্ত, সে চিন্তা করে যখন সে রাস্তায় বের হবে, তখন বয়ফ্রেন্ডের সাথে বের হলে, শারীরিক ঝামেলা যদি আসে বয়ফ্রেন্ড তাকে নিরাপত্তা দিতে পারবে তো? আর্থিকভাবে কলেজ/ভার্সিটি লাইফে তাকে সাপোর্ট করতে পারবে তো? বান্ধবীমহলে একটা হ্যান্ডসাম ছেলেকে “আমার ও” বলে পরিচয় দিয়ে বান্ধবীদের চোখে একটা ঈর্ষা বা মুগ্ধতার ছায়া দেখতে পারবে তো? এছাড়াও আরো নানাধরনের ক্রাইটেরিয়া তারা ফলো করে। বিপরীত ঘটনাও ঘটে ছেলেদের ক্ষেত্রে। তারাও চায়, তার গার্লফ্রেন্ড একটু দেখতে সুন্দর হোক। এজন্য ক্যাম্পাসের সবচেয়ে সুন্দরী মেয়েদের বয়ফ্রেন্ড জুটে সবার আগে।\nকিছুটা রুঢ় শুনালেও বিবর্তনের খেলায় আমরা সবাই এমনই সেলফিস। আমরা চাই, অন্যদের হারিয়ে নিজেরা টিকে থাকতে এবং এ টিকে থাকার জন্য যা যা দরকার, তার মধ্যে সবচেয়ে সর্বোৎকৃষ্ট উপাদানটা বাছাই করতে। বিবর্তনে টিকে থাকার জন্য খুব সরলভাবে অলিখিত নিয়ম হচ্ছে সঙ্গী নির্বাচন করা, নিজে সারাজীবন যা অর্জন করলাম, তা উত্তরাধিকারের মধ্যে ছড়িয়ে দিয়ে নিজের বংশের বাত্তি রক্ষা করা। কিন্তু এখানেই একটা কনফিউশন তৈরী হয়, বিষমকামীরা না হয়, বিপরীত লিঙ্গের সঙ্গী নির্বাচন করে তার জ্ঞান, ভাবনা, তার জিন, তার উত্তরাধিকারের মধ্যে ছড়িয়ে দিতে পারছে। কিন্তু প্রাচীনকালে, যখন সমকামিতার জন্য ধর্মীয় শাস্তি বা আইনত শাস্তি ছিল না, ফলে সমকামীদের বিপরীত লিঙ্গের সঙ্গী নির্বাচন করার তো কোনো প্রয়োজনই ছিল না, তারপরেও কিভাবে তারা টিকে গেল, এত লক্ষ বছরের বিবর্তনের ছাকুঁনিতে?\nবিষয়টা একটু ক্লিয়ার করি, ধরেন, আজ থেকে ৭০ হাজার বছর আগের কথা, তখনো হোমো সেপিয়েন্সদের বুদ্ধিবৃত্তিক বিপ্লব ঘটে নি।  এখন ওদের তো লুত নবীর কথা বলে সমকামিতার চর্চাকে নিষেধ করার কেও ছিল না। ছিল না পেনাল কোডের কথা বলে, যাবজ্জীবন শাস্তি দেওয়ার, বা পাথর মেরে হত্যা করার কোনো বিধান। তাহলে, তারা যদি সমকামিতায় লিপ্ত থেকে বিষমকামী কারো সাথে সঙ্গম নাই করে, তাহলে আজো কিভাবে পিউর হোমো সেক্সুয়াল দেখা যায়? ধর্মীয় বিধান তৈরী করে, সমকামিতাকে ধর্মীয় যাজক কর্তৃক রুখে দেওয়ার অনেক আগেই তো সমকামিতার বিলুপ্ত হয়ে যাবার কথা ছিল। তারপরেও কিভাবে লক্ষ হাজার বছরের বিবর্তনের ফিল্টারে টিকে রয়েছে সমকামিতা?\nআজকে এটাই আলোচনার মুখ্য বিষয়।\n২০১০ সালে করা গবেষণায় দেখা গেছে যে সমকামী পুরুষরা; তাদের ভ্রাতুষ্পুত্র ও ভাতিজাকে স্নেহ ও তাদের লালন-পালন করার মাধ্যমে; সমকামিতার এই বৈশিষ্ট্য তাদের কাছে ছড়িয়ে দেয়।\nপ্রশ্ন হচ্ছে, আমরা যখন একবার জন্মগ্রহণ করেই ফেললাম, তখন তো আমরা সম্পুর্ণ জেনেটিক কোড নিয়ে জন্মগ্রহণ করেই ফেলেছি। এখন আমার চাচা সমকামী না বিষমকামী, তাতে আমার কী? সহজ বাংলায় আমার জেনেটিক কোডের কী? আসলে, এর উত্তর টা হচ্ছে এরকম; প্রথমত আমরা গড়পড়তায় ২৫ শতাংশ জেনেটিক কোড আত্মীয়ের সাথে শেয়ার করি।  অর্থাৎ, আমার চাচা যদি জেনেটিক্যাল কারণে সমকামী হয়, তাহলে তিনি যে উৎস থেকে সমকামী; একই উৎস থেকে, তার ভাতিজারও সমকামী হবার সম্ভাবনা থাকে। এটা ছাড়াও মজার একটা বিষয় আছে (যেটা আজ আমরা ডিটেইলস আলোচনা করব); আর তা হলো, যদি পরিবারে সমকামী চাচা থাকে, তাহলে সে পরিবারে ভাতিজা-ভাতিজীরা বিষমকামী পরিবারের তুলনায় টিকে থাকার লড়াইয়ে বেশি সুবিধা পায়। সমকামী চাচারা এমনকি, তাদের ভাতিজাদের, তাদের বাবা মায়ের থেকেও বেশি কেয়ার করে; এমনটাই দেখা গেছে এই গবেষণায়।  একটু ডিটেইলসে আলোচনা করা যাক।\nগবেষণা নিশ্চিত করেছে যে পুরুষ সমকামীতা কিছুটা হলেও বংশগত  – এবং জমজ ভাইয়েরা; সহোদর ভ্রাতৃসুলভ ভাইয়ের তুলনায় সমকামী হওয়ার সম্ভাবনা বেশি থাকে। কিন্তু বিজ্ঞানীরা কিভাবে এই জিনটি চিরস্থায়ী হয়ে রইলো তা নিয়ে ধাধাঁর মধ্যে ছিলেন, কারণ সমকামী পুরুষরা সঙ্গমে; বিষমকামীদের মত প্রজনন তো করতে পারবে না। তাহলে কেন তারা বিলুপ্ত হয়নি?\nএকটি বিষয় আছে, যার নাম “আত্মীয় নির্বাচন প্রকল্প“। সম্ভবত, সমকামীরা জৈবিকভাবেই তাদের ভাই বোনের বা আত্মীয়স্বজনদের সন্তানসন্ততি, পালন করতে আগ্রহী থাকে।\nকানাডার লেথব্রিজ বিশ্ববিদ্যালয়ের বিবর্তনবাদী মনোবিজ্ঞানী পল ভাসে বলেন,\nসমকামী পুরুষরা তাদের আত্মীয়দের প্রতি কল্যানকামী হওয়ার মাধ্যমে তার জিন ছড়িয়ে দিতে থাকে।\nভাসি ও তার ছাত্র ডুগ ভান্ডারল্যান; সামোয়ার প্যাসিফিক দ্বীপে ফাফাফাইন নামক পুরুষদের একটি গ্রুপের মধ্যে এই হাইপোথিসিস পরীক্ষা করেছেন। ফাফাফাইনরা জন্মসুত্রে পুরুষ যারা কেবলমাত্র যৌন সহচর হিসাবে পুরুষদের প্রতি আকৃষ্ট হয় এবং তারা সেই সমাজে সাধারণত একটি স্বতন্ত্র লিঙ্গ শ্রেণী হিসেবে স্বীকৃত। তাদের পুরুষ ও মহিলা কোনো ক্যাটাগরীতেই ফেলা হয় না। ফাফাফাইন সম্বন্ধে জানতে দেখুন \nচিত্রঃ একজন ফাফাফাইন পুরুষ। সংগ্রহীতঃ http://boschenamericansamoa.blogspot.de/2013/04/\nগবেষকরা প্রায় ৩০০ ফাফাফাইন এর উপর এই প্রকল্পটির পরীক্ষা করেছেন; তারা দেখেছেন, যেকোনো সাধারণ পুরুষ বা নারীর তুলনায়; এমনকি সন্তানের মাতা বা পিতার তুলনায়; সন্তানের ফাফাফাইন চাচা; তার ভাতিজার প্রতি বেশি স্নেহপ্রবণ। বিজ্ঞানীরা এই স্বভাবকে এভানকুলার বা ‘চাচার ভালোবাসা’ বলে অভিহিত করেছেন।\nফাফাফাইনরা তাদের ভ্রাতুষ্পুত্র ও ভাতিজার জন্য চিকিৎসা এবং স্কুল ফি দিতে অনেক বেশি আগ্রহী থাকে; এমনটা প্রতিবেদনে দেখা গিয়েছে। ফাফাফাইনরা তাদের হোমওয়ার্ক করে, তাদের গান এবং নাচ শেখায় এবং আরো একটি গবেষণা থেকে নিশ্চিত হওয়া গিয়েছে যে, ফাফাফাইনরা তাদের তরুণ আত্মীয়ের জন্য বিষমকামী ব্যক্তির তুলনায় অধিক খরচ করে।\nভ্যাসে লাইভসাইন্সকে বলেছেন,\n“আমি দৃঢ়ভাবে বিশ্বাস করি যে পুরুষ ও মহিলাদের তুলনায় ফাফাফাইনের ভাতিজার প্রতি ভালোবাসার উল্লেখযোগ্য প্রবণতা রয়েছে।”\nগবেষণা থেকে এটা বের হবার বাকি ছিল, ফাফাফাইনরা কী সবার প্রতিই এরকম দয়ালু, নাকি শুধুমাত্র তাদের জিনগত আত্মীয়কেই এতটা ভালোবাসে? ভ্যাসে বলেছেন,\nআমরা ভেবেছিলাম, তারা হয়তো সব শিশুকেই এতটা ভালোবাসে, তাই আমরা গবেষণায়; তাদের রক্তের সম্পর্কের আত্মীয় ও জৈবিক ভাবে নয় এমন শিশুদের মধ্যে তুলনা করেছিলাম। আমরা যা পেয়েছিলাম, তা তাৎপর্যমণ্ডিতভাবে ভিন্ন।\nএই পার্থক্যটা নিশ্চিতভাবেই বিষমকামী নারী ও পুরুষের তুলনায় ভিন্ন। বিষমকামীরা আত্মীয় ও অনাত্মীয় উভয় শিশুর ক্ষেত্রে প্রায় সমরুপ ভালোবাসা প্রদর্শন করে। গবেষকদের মতে, এই স্বভাবটা হয়তো বিবর্তনীয় সংযোজন।\nগবেষকরা তাদের ফলাফল জার্নাল সাইকোলজিক্যাল সায়েন্সে প্রকাশ করেন। ১৯৭০ সালে আত্মীয় নির্বাচনমুলক প্রকল্প প্রথম প্রস্তাব করা হয়। শিকাগো ও ইংল্যান্ডে করা গবেষনায় সমকামী ও বিষমকামী এই আত্মীয়ের প্রতি ভালোবাসা সংক্রান্ত কোনো গুরুত্বপুর্ণ পার্থক্য ধরা পরে নি।\nআমরা ভেবেছিলাম আমরা সামোয়াতে এই গবেষণা করব, তারা অ-পশ্চিমীয় সংস্কৃতি এবং আমরা সেখান থেকে একই রুপ ফলাফল পাব, যা দিয়ে এই তত্ত্বের কফিনে শেষ পেরেক ঠুকে দিতে পারব। কিন্তু আমরা যে ফলাফল পেলাম, তা আমি প্রথমে বিশ্বাসও করতে পারি নি; আমি তাদের বললাম, চলো এই গবেষণাটা আবার করি, আমরা হয়তো কোনো ভুল করছি। কিন্তু পরবর্তী ফলাফল গুলোও একইরুপ এসেছিল।\nভাসে আরো বলেছেন,\n“আমরা ভাবতাম, আমরা আমাদের পরিবারের খুব কাছের, কিন্তু না। সামোয়ানরা তাদের পরিবারকে তার চেয়েও বেশি ভালোবাসে। অধিকন্তু ফাফাফাইনদের মধ্যে সমকামীদের প্রতি কোনো বৈষম্য নেই। যা আমাদের পশ্চিমা সমাজে দেখা যায়। যদি এখানে (পশ্চিমে) কোনো সমকামী তার ভাতিজাকে আদর করতে চায়, তাহলে সেই পরিবার তাকে বাধা দিতে পারে।\nভাসে বলেছেন, তার পরবর্তী লক্ষ্য হলো, অন্য পশ্চিমা সংস্কৃতির মধ্যেও কী একইরুপ ট্রেন্ড দেখা যায় কিনা তা অন্বেষণ করা। তিনি আরো বলেছেন, তিনি মনে করেন না, এই আত্মীয় নির্বাচন প্রকল্প সম্পুর্ণভাবে গে জিনে স্থায়ী হয়, কিন্তু এটা অন্যান্য জৈবিক ফ্যাক্টরের কম্বিনেশনে ভূমিকা রাখে নিশ্চয়ই।\nপাঠক হয়তো ভাবছেন, আরে, কিছু জায়গায় তো একই ফলাফল আসে নি। তার কী ব্যাখ্যা দেওয়া যায়? এর ব্যাখ্যা আছে, যেসব জায়গায় একই ফলাফল আসে নি, সেগবেষণা গুলো আধুনিক শহর, শিকাগো, জাপানের মত স্থানে করা হয়েছে। ফলে, সেখানে তারা নিজেদের সমকামী হিসেবে স্বীকার হয়তো করতে পারছে, কিন্তু পরিবারের অন্য সদস্যরা তাদের হাতে, নিজেদের সন্তানদের রক্ষণাবেক্ষণের দায়িত্ব দিতে এখনো সেকেলে ধারণা পালন করে। এখন যদি চাচা ভাতিজার মধ্যে দুরত্ব তৈরী করে রাখা হয়, তাহলে কিভাবে চাচা তার ভাতিজাদের প্রতি প্রকৃত ভালোবাসার উন্মেষ ঘটাবে? একেই সে সমাজগুলোতে এরকম একই ফলাফল না দেখা যাওয়ার অন্যতম কারণ হিসেবে বিবেচনা করা হয়েছে, বিবিসি ও জার্নাল আর্টিকেলে \n১) স্যাপিয়েন্স- নোয়া হারারি।


মোহাম্মদ আবদুল কাদির | undefined\nমোহাম্মদ আবদুল কাদির\nশহীদ বুদ্ধিজীবী, প্রকৌশলী, বদরগঞ্জ, রংপুর\nমহান মুক্তিযুদ্ধে বীর বাঙালি তখন প্রতিরোধ গড়ে তুলেছিল হানাদার পাকিস্তানি সেনাদের বিরুদ্ধে। বঙ্গবন্ধু শেখ মুজিবুর রহমানের অনুপস্থিতিতে তাঁকে রাষ্ট্রপতি করে ১৭ এপ্রিল মুজিবনগরে গঠিত হলো প্রবাসী সরকার। মুক্তিযুদ্ধে নতুন মাত্রা যোগ করেছিল এ ঐতিহাসিক ঘটনা। কিন্তু সেদিন এক মর্মান্তিক ঘটনা ঘটে যায় অত্যন্ত মেধাবী বাঙালি সেনা কর্মকর্তা প্রকৌশলী লে. কর্নেল মোহাম্মদ আবদুল কাদিরের পরিবারে। বাড়ি থেকে তাঁকে তুলে নিয়ে যায় অবাঙালি ঘাতক সেনারা।\nশহীদ লে. কর্নেল আবদুল কাদির রাওয়ালপিন্ডি থেকে সত্তরের মাঝামাঝি বদলি হয়ে আসেন চট্টগ্রামে। তাঁকে জর্ডানে পাকিস্তান দূতাবাসের মিলিটারি অ্যাটাশে করে পাঠানোর প্রস্তাবও ছিল। কিন্তু তিনি সেই প্রস্তাব গ্রহণ না করে দেশে আসার সিদ্ধান্ত নেন। তাঁকে চট্টগ্রামে তেল ও গ্যাস উন্নয়ন করপোরেশনের পূর্বাঞ্চলীয় প্রধানের দায়িত্ব দেওয়া হয়। তিনি থাকতেন শহরের পাঁচলাইশ এলাকায়।\nদেশের পরিস্থিতি দিনে দিনে উত্তপ্ত হয়ে উঠছিল। অবশ্যম্ভাবী মুক্তিযুদ্ধের বিষয়ে তিনি হয়তো আগাম আঁচ করতে পেরেছিলেন। আওয়ামী লীগের কিছু নেতা এবং সেনাবাহিনীর বাঙালি কর্মকর্তাদের সঙ্গে গোপনে যোগাযোগ করতেন তিনি। করপোরেশনের পক্ষ থেকে তিনি ১০ হাজার টাকা আওয়ামী লীগের তহবিলে দানও করেন।\nআবদুল কাদিরের বড় ছেলে সাংবাদিক নাদীম কাদিরের ‘আমার বাবা’ নামে একটি স্মৃতিচারণামূলক লেখা রয়েছে রশীদ হায়দার সম্পাদিত বাংলা একাডেমির স্মৃতি: ১৯৭১ বইয়ের পুনর্বিন্যাসকৃত দ্বিতীয় খণ্ডে। সেখানে তাঁর বাবার সম্পর্কে বিস্তারিত তথ্য রয়েছে। তিনি লিখেছেন, তাঁদের পাঁচলাইশের বাড়িতে প্রায় রাতেই ব্রিগেডিয়ার জেনারেল মজুমদার, লে. কর্নেল এম আর চৌধুরী, মেজর রফিকুল ইসলাম বীর উত্তমসহ অনেকেই গোপন সভায় মিলিত হতেন। তাঁর বাবা সেনানিবাসের ভেতরের খবর পৌঁছে দিতেন স্বাধীনতাকামীদের কাছে। যুদ্ধের প্রস্তুতিকালে তিনি বেশ কিছু বিস্ফোরকও তাঁদের কাছে পৌঁছে দিয়েছিলেন।\nমার্চের প্রথম দিকে আবদুল কাদির তাঁর বাসভবনে বাংলাদেশের পতাকা তোলেন। নাদীম কাদির লিখেছেন, ‘কালো পতাকা আর বাংলাদেশের বিরাট পতাকা আমাদের বাড়িতে উত্তোলন করা হলো। সবাই মানা করল, কিন্তু পাপা কিছুতেই শুনলেন না, আমাদের কী আনন্দ!’ এর পরিণতি হলো মারাত্মক। তাঁদের পরিবারের জন্য ১৭ এপ্রিল কালোদিন বলে উল্লেখ করে তিনি বাবাকে তুলে নিয়ে যাওয়ার ঘটনার বর্ণনা করেছেন এভাবে, ‘সকাল ৯টা হবে। জোরে কলিং বেল, দরজায় জুতার শব্দ আর পোষা কুকুর দুটোর চিৎকার। একজন ক্যাপ্টেনের নেতৃত্বে তিনজন গেল বাবাকে খুঁজতে সোজা শোবার ঘরে। বলল কঠোর স্বরে “তুমি গাদ্দার, তৈরি হয়ে যাও, আমাদের সঙ্গে যাবে।” একটা নীল জিপে করে নিয়ে গেল। দোতলায় ওঠার সিঁড়ির জানালা দিয়ে শেষবারের মতো পিতা-পুত্র একে অপরকে দেখলাম। তিনি হাত উঠিয়ে খোদা হাফেজ বললেন। সেই যে গেলেন আর এলেন না।’\nশহীদ আবদুল কাদিরের বাড়ি রংপুরের বদরগঞ্জ উপজেলায়, জন্ম ১৯২৯ সালে। ঢাকা বিশ্ববিদ্যালয় থেকে পদার্থবিজ্ঞানে স্নাতক ডিগ্রি নিয়ে ১৯৪৯ সালে পাকিস্তান সেনাবাহিনীর ইঞ্জিনিয়ারিং কোরে যোগ দেন।


প্রকাশিত: ০৪:২৯ পিএম, ০১ জুন ২০২১\nশর্ত সাপেক্ষে দেশের সব পাবলিক ও প্রাইভেট বিশ্ববিদ্যালয়কে সরাসরি ও অনলাইনে পরীক্ষা গ্রহণের অনুমতি দেয়া হয়েছে। তবে বিশ্ববিদ্যালয়গুলোর একাডেমিক কাউন্সিলের পরামর্শে পরীক্ষা গ্রহণ ও মূল্যায়ন করতে হবে। একই সঙ্গে বিশ্ববিদ্যালয়ের শিক্ষার্থীদের অগ্রাধিকার ভিত্তিতে দ্রুততম সময়ের মধ্যে কোভিড-১৯ এর টিকা প্রদানের আওতায় নিয়ে আসার সিদ্ধান্ত হয়েছে।\nগতকাল সোমবার (১ জুন) পাবলিক বিশ্ববিদ্যালয়সূহ খোলার বিষয়ে শিক্ষা মন্ত্রণালয়, ইউজিসি ও উপাচার্যদের সঙ্গে অনুষ্ঠিত এক মতবিনিময় সভায় এসব সিদ্ধান্ত গৃহীত হয়। এতে সভাপতিত্ব করেন শিক্ষামন্ত্রী ডা. দীপু মনি এমপি।\nশিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিব মাহবুব হোসেনের সঞ্চালনায় ভার্চুয়াল সভায় শিক্ষা উপমন্ত্রী মহিবুল হাসান চেীধুরী, ইউজিসি চেয়ারম্যান প্রফেসর ড. কাজী শহীদুল্লাহ, ইউজিসির সদস্য প্রফেসর ড. দিল আফরোজা বেগম, প্রফেসর ড. মো. সাজ্জাদ হোসেন, প্রফেসর ড. মুহাম্মদ আলমগীর, প্রফেসর ড. বিশ্বজিৎ চন্দ, প্রফেসর ড. মো. আবু তাহের, পাবলিক বিশ্ববিদ্যালয়ের উপাচার্যগণ, স্বাস্থ্য মন্ত্রণালয়ের সচিব, বাংলাদেশ বিশ্ববিদ্যালয় শিক্ষক সমিতি ফেডারেশনের সভাপতি ও মহাসচিব, কোভিড-১৯ সংক্রান্ত জাতীয় টেকনিক্যাল পরামর্শক কমিটির সভাপতি, শিক্ষা মন্ত্রণালয় ও ইউজিসির সচিব যুক্ত ছিলেন।\nসভার শুরুতে শিক্ষামন্ত্রী দেশের পাবলিক বিশ্ববিদ্যালয়সমূহের শিক্ষা কার্যক্রম সচল রাখা এবং খুলে দেয়ার বিষয়ে ভবিষ্যৎ করণীয় নিয়ে তার বক্তব্য উপস্থাপন করেন।\nসভায় বিস্তারিত আলোচনা শেষে বিশ্ববিদ্যালয়ের শিক্ষার্থীদের শিক্ষাজীবন সচল ও নিরাপদ রাখার স্বার্থে বাস্তবতার নিরিখে চারটি সিদ্ধান্ত নেয়া হয়েছে-


KADAKH – A dark comedy exploring some dark sides of some bright people – Anari Minds\nKADAKH – A dark comedy exploring some dark sides of some bright people\nAugust 5, 2020 August 12, 2020 AnariMinds বাংলা\nকালি পুজোর সময়, চারদিকে চলছে ভীষণ উদযাপন। শহরের অলিগলি থেকে মানুষের মনের অলিগলি পর্যন্ত আলোয় উজ্জ্বল, উজ্জীবিত । এমন একদিন আপনি আপনার বন্ধুদের পরিবার এবং কাছের মানুষদের নিয়ে নিজের ফ্ল্যাটে পার্টি করবেন ঠিক করেছেন । সব কিছু প্ল্যান অনুযায়ী তৈরী , সকালে ফোন করে মদের ব্যাবস্থাও করে ফেলেছেন এমন সময় কলিং বেলের আওয়াজে দরজা খুলে দেখলেন একজন অপরিচিত মানুষ । সে আপনার সাথে কিছু ব্যক্তিগত কথা বলতে চায়। আপনি বিরক্ত হয়ে কোন অজুহাতে তাকে বিদেয় করবেন মনঃস্থির করলেন আর ঠিক তখনই যে এমন একটা কথা বলল যা আপনার টনক নাড়িয়ে দিল । তাকে ঘরের ভেতরে নিয়ে এসে বসালেন । চা বানাতে গিয়ে দুঃশিন্তায় মগ্ন হয়ে আকাশ পাতাল ভাবতে শুরু করে দিলেন । এরপর সেই ব্যক্তি কথায় কথায় এমন উত্তেজিত হয়ে গেল যে ব্যাগ থেকে বন্দুক বের করে আপনার দিকে নিশানা করে বসল । আপনি ভীষণ ঘাবড়ে গেলেন , আমতা আমতা করে দুটো কথা বলতেই সে চরম উত্তেজিত হতে উঠল । আপনাকে হতবাক করে দিয়ে সেই বন্দুকের গুলি দিয়ে নিজেরই ঘিলু উড়িয়ে দিল । আপনার সোফার পেছনে পরে রইল তার রক্তাক্ত মৃতদেহ যাকে আপনি আজকেই প্রথম দেখলেন । আপনি পুলিশের দারস্থও হতে পারবেন না তার কারণ আপনি নিজেও জানেন ! কিছুক্ষণের মধ্যেই সবাই চলে আসবে । আপনি এবার কী করবেন ?\nবাস্তব জীবনে উপরিউক্ত পরিস্থিতি যতটা ভয়ের উদ্রেক করে, সিনেমায় সেই একই পরিস্থিতি তৈরী করে ততটাই উত্তেজনাময় মজা, Fun ride ! এমনই এক Fun ride এর গল্প নিয়ে আমাদের সামনে হাজির হয়েছেন পরিচালক এবং অভিনেতা রজত কাপুর । এর আগে রজত কাপুর পরিচালিত সিনেমা Ankho Dekhi দেখেই অনুধাবন করেছিলাম অভিনেতা হিসেবে উনি যতটা দক্ষ, পরিচালক হিসেবেও তিনি কোন অংশে কম যান না । ২০১৩ সালের ড্রামার পর এবার উনি হাত দিলেন ডার্ক কমেডিতে !\nবলিউডে কমেডি জঁরে উল্লেখযোগ্য বেশ কিছু কাজ হলেও ” Dark Comedy” জঁরে ভাল কাজ হাতে গোনা কয়েকটাই হয়েছে বলে মনে হয় ।\nএই রিভিউ এর প্রথম প্যারাগ্রাফ পড়ে যদি মনে হয় ইশ প্রথমেই তো গল্পটা স্পয়েলড হয়ে গেল তবে বলে রাখি না স্পয়েল হয়নি, ট্রেলারেও এই আত্মহত্যা দেখানো হয়েছে এবং সিনেমাটা দেখলে বোঝা যাবে, পার্টি তো আভি শুরু হুই হ্যা !\n‘দিওয়ালি’ র সকালে সুনিলের ফ্ল্যাটে এসে ছায়ার স্বামী আত্মহত্যা করে । সুনিল ও ছায়া পরকীয়া সম্পর্কে জড়িত সেটা আমরা ট্রেলার দেখেই জানতে পারি । কিছুক্ষণের মধ্যে সুনিলের বউ মালতি চলে আসে রুমে এবং তার কিছুক্ষণ পরেই এক এক করে বন্ধুরা আসতে থাকে । ওরা আসার আগেই সুনিল একটা ঘরের ভেতর সেই মৃতদেহ লুকিয়ে রাখে, এরপর থেকে শুরু হয় আসল মজা ! সুনিলের বউ, কিংবা বন্ধুরা বা আত্মীয় স্বজনের কেউ কি জানতে পারবে এই ঘটনার ব্যাপারে ? এই প্রশ্নের উত্তর কে কেন্দ্র করেই Kadakh এর গল্প আবর্তিত হয় । তবে এই মূল গল্পের সাথে রয়েছে বেশ কিছু সাবপ্লট এবং দারুণ মজাদার ইভেন্ট এবং সংলাপ !\nবন্ধুদের মধ্যে কথোপকথনে কখনো মজার ছলে আবার কখননো পরিবেশ উত্তপ্ত করে উঠে আসে বেশ কিছু সামাজিক সমস্যা ! যেমন –\n★ আমাদের সমাজে ‘সিঙ্গেল মাদার’ দের কেমন নজরে দেখা হয়,\n★ পরকীয়া সম্পর্ক, লিগাল সম্পর্কগুলোর ভিত কীভাবে নাড়িয়ে দেয়,\n★ আত্মীয়রা কীভাবে মুখোশ পড়ে থাকে,\n★ বই এর লেখকরা(সবাই নয়) আজকাল কিভাবে বই এর কোয়ালিটির দিকে তেমন নজর না দিয়েও সেই বইকে বেস্টসেলার বানানোর রাস্তা কীভাবে তৈরী করেছে ,\n★ সর্বোপরি উপরে উপরে যতই মাখোমাখো বন্ধুত্ব দেখাই না কেন আমরা , কঠিন পরিস্থিতির মুখে পড়লে কিছুক্ষণ আগেও যেই বন্ধুকে ভালোবেসে জড়িয়ে ধরেছি সেই বন্ধুকেই গলা টিপে মারতেও পিছপা হই না !\nএই সমস্ত ছাড়াও আরো ছোট ছোট মজার ঘটনা রয়েছে যা চোখে আঙুল দিয়ে আমাদের হিপোক্রেসিগুলোকে আমাদের সামনে তুলে ধরে ।\nযেকোনো ডার্ক কমেডি থ্রিলার(!) সিনেমার সব চাইতে গুরুত্বপূর্ণ ব্যাপার হচ্ছে সিনেমার গতি । Kadakh শুরুর দৃশ্য থেকেই আমাদের উত্তেজনাময় মজাদার এমন এক দোলনায় তুলে দেয় যেখানে উঠে কিছুটা সময় আরামে নিঃশ্বাস নিতে না নিতেই আমার রুদ্ধশ্বাস পরিস্থিতি তৈরী হয়ে !\nতবে এই সিনেমাও সমালোচনার উর্ধ্বে নয় । Kadakh নিয়ে এখনো পর্যন্ত তিন রকমের সমালোচনা দেখেছি । কেউ কেউ বলেন যে অনেক বেশি চরিত্রের সমাগম হয়েছে তাই সব চরিত্র ঠিকমত সময় পায়নি, কারো মতে শুরুর থ্রিল মাঝে এসে কমে গিয়েছে, আবার কিছু সিনেমাপ্রেমী বলেন যে যে শেষে তারা আরো কিছু (!) আশা করেছিলেন ।\nআমার মতে সিনেমায় যতগুলো চরিত্র এসেছে তাদের মধ্যে গল্পের প্রয়োজনে যাদের গুরুত্ব যুতটুকু তাদের ওপর ততটুকুই প্রাধান্য দেওয়া হয়েছে । তবে এটা আমারো মনে হয়েছে যে কিছু কিছু চরিত্রকে আরো বেশি এক্সপ্লোর করা যেত – যেমন Kalki Koechlin এর ইন্টারেস্টিং চরিত্র মাঝের দিকে যেমন সাসপেন্স তৈরী করেছে তাতে সেই চরিত্রের ওপর ভিত্তি করে আরো থ্রিলিং এলিমেন্ট আনা যেত । গল্পের মাঝে ড্রামার আধিক্য একটু বেশি হলেও তাতে মজা একদম নষ্ট হয়নি বরং বেশ একটা মজার পরিবেশ তৈরী হওয়াতে আবার চট করে রহস্যের দিকে গল্প ঘুরতেই বেশ একটা রোমাঞ্চ অনুভূত হয় ।\nআর অবশেষে এটা বোঝাই যায় যে পরিচালক সম্পর্কের দ্বন্দ্ব কেই বেশী প্রাধান্য দিয়েছেন তাই শেষটা মন্দ লাগেনি । সেই ফুলদানিকে রূপক হিসেবে ব্যবহার করে আমাদের যা বোঝানোর বুঝিয়ে দিয়েছেন শেষে ।\nএবার আসি অভিনয়ে । রনভীর শোরে আমার অন্যতম প্রিয় অভিনেতা ! No Smoking, Titli, Kadwi Hawa, A death in the gunj, Sonchiriya, এসব সিনেমার পর ওনার আর নতুন করে কিছু প্রমাণ করার নেই । Kaadakh এ উনি যা অভিনয় করেছেন তাতে এটাকে আমি ওনার ক্যারিয়ারের অন্যতম শ্রেষ্ঠ পার্ফরম্যান্স হিসেবে গণ্য করব ! টেনশনের মুহূর্ত গুলো জাস্ট অসাধারণ !\nবাকি অভিনেতা অভিনেত্রীরা সকলেই বেশ যোগ্য সাপোর্ট দিয়েছেন তবে আমি বিশেষ করে উল্লেখ করব Malti র চরিত্রে Mansi Multani র কথা । কি দুর্দান্ত অভিব্যক্তি ফুটিয়ে তুলেছেন প্রত্যেকটা ফ্রেমে । ওনার আগামী প্রজেক্টের জন্য অপেক্ষা করব ।\nসিনেমাটার প্রায় ৯৫% সিনেমা একটা ঘরের মধ্যে শুট করা যেটা সিনেমাটোগ্রাফির দিক দিয়ে খুবই চ্যালেঞ্জিং ব্যাপার । তবে একদম শুরুর দৃশ্য থেকেই সিনেমাটোগ্রাফার Rafey Mehmood ( Hasil, Ankho Dekhi, Bioscopewala) আমাদের বুঝিয়ে দিয়েছেন একটু অন্যরকম কিছু পেতে চলেছি আমরা । এডিটিং ভীষণ টাইট, প্রয়োজন নেই এমন দৃশ্য প্রায় নেই বললেই চলে, scene transition অ ভীষণ স্মুদ । ব্যাকগ্রাউন্ড স্কোর উত্তেজনার পারদ উপরে ওঠাতে বেশ ভাল সাহায্য করে ।\nযারা Bheja Fry এর মত সিনেমা পছন্দ করেছেন তারা অবশ্যই দেখুন Kaddakh ! এমন subtle dark comedy খুব একটা দেখা যায় না বলিউডে !\nKadakh is streaming on Sony Liv .\nআনাড়ি টকিজ : পর্ব ৪ : সাউন্ড ডিজাইনিং\nআহা রে / Ahaa Re – When dream transcends destiny


বিশ্বকর্মার দুই ছেলে নল আর নীল একসময় পূজিত হতেন বাংলায় | TheWall\nOn সেপ্টে ১৭, ২০২১ ১০:২৪ অপরাহ্ণ Last updated সেপ্টে ১৭, ২০২১ ১১:০১ অপরাহ্ণ 0\nবাঙালির কাছে চিরকাল দুর্গা পুজোর আগমনীবার্তা নিয়ে আসে বিশ্বকর্মা পুজো। সুদর্শন এই বিশ্বকর্মা ঠাকুর চেহারা আর স্টাইলে অনেকটাই কার্তিক ঠাকুরের মতন, তবে বিশ্বকর্মার চার হাত আর সঙ্গে বাহন হাতি। লুকে যাকে বলে একদম ইঞ্জিনিয়র। আইবুড়ো কার্তিকের চেয়ে বিশ্বকর্মা যেন একটু বেশি পুরুষালি। শুধু হাতি সহ বিশ্বকর্মা মূর্তি দেখতেই আমরা অভ্যস্ত। কিন্তু পু্রোনো কলকাতায় একসময় বিশ্বকর্মার সঙ্গে দেখা মিলত তাঁর দুই পুত্রেরও। আজও লক্ষ্মী পুজোর সময় লক্ষ্মী ঠাকুরের পাশে দেখা মেলে দুই বোন জয়া আর বিজয়ার। তেমনই বিশ্বকর্মার সঙ্গেও থাকতেন দুই পুরুষরূপী দেবতা। পুরোনো কলকাতায় বা গ্রামবাংলায় দেখা মিলত এরকম তিন জনের বিশ্বকর্মা মূর্তি। মাঝে বিশ্বকর্মা আর দুপাশে তাঁর দুই ছেলে। বাংলা পুরাণমতে বিশ্বকর্মার দুই ছেলের নাম ছিল নল ও নীল। কিন্তু কালের স্রোতে আর আর্থিক মন্দার বাজারে এমন মূর্তি বানানোর চল উঠে গেছে অনেকদিন। বছর কিছু আগেও পুরোনো কলকাতায় এমন তিন ফুলবাবুর দেখা মিলত বিশ্বকর্মা পুজোতে। বিশ্বকর্মার মতোই দেখতে দুই বাবু গোছের মূর্তি থাকত বিশ্বকর্মার দুপাশে। প্রচলিত মতে তাঁরা হলেন বিশ্বকর্মার দুই ছেলে নল ও নীল। কিন্তু আদতে বিশ্বকর্মার দুই পুত্র ছিল দুই বানর।\nব্রহ্মবৈবর্ত পুরাণ মতে সৃষ্টিকর্তা ব্রহ্মার নাভি থেকে বিশ্বকর্মার জন্ম। দেবশিল্পী বিশ্বকর্মা চতুর্ভুজ। তাঁর এক হাতে দাঁড়িপাল্লা, অন্য হাতে হাতুড়ি, একহাতে ছেনি, আরেক হাতে কুঠার। দাঁড়িপাল্লার পাল্লা দুটো জ্ঞান ও কর্মের প্রতীক।\nপৌরাণিক বিশ্বকর্মা দেখতে কিন্তু অনেক বেশি বৃদ্ধ। কোনওভাবেই তাঁর চেহারা বাংলার তরুণ বিশ্বকর্মার সঙ্গে মেলেনা। বৃদ্ধরূপী বিশ্বকর্মা বাংলার বাইরে সর্বজনবিদিত। কিন্তু বাঙালিদের বেশ হোঁচট খেতে হয় এমন সাদা দাড়ির বিশ্বকর্মা দেখলে। ব্রহ্মার নাভি থেকে যেহেতু দেবশিল্পী বিশ্বকর্মার জন্ম, সেহেতু বিশ্বকর্মার রূপেও ব্রহ্মার একটা ছায়া দেখতে পাওয়া যায়। বৃদ্ধ বিশ্বকর্মার বাহন হল হাঁস। হাতির অস্তিত্ব তৈরি হয় পরে। মালবাহী প্রাণী হিসেবেই দেবশিল্পী বিশ্বকর্মার বাহন হাতি হয় বাঙালি পুরাণ মতে। এঁর পাঁচ পুত্রের সন্ধানও মেলে। আবার বিশ্বকর্মার কন্যা সংজ্ঞার পরিচয় তো সর্বজনবিদিত। যে সংজ্ঞার স্বামী ছিলেন সূর্যদেব। অর্থাৎ বিশ্বকর্মার জামাই সূর্য।\nকিন্ত রামায়ণে মেলে বিশ্বকর্মার আরো দুই বানররূপী পুত্র নল ও নীলের কথা। আবার কারও মতে নীল ছিলেন অগ্নিদেবের পুত্র। নলের গায়ের রং ছিল শ্বেত পদ্মের মতো। আর নামানুসারে নীলের গায়ের রং ছিল নীল।\nসীতা উদ্ধারে রামের লঙ্কা যাওয়ার সুবিধার জন্য বানরদের সঙ্গে সমুদ্রের ওপর সেতু নির্মাণ করেছিলেন নল ও নীল দুই বানর। ভারতের দক্ষিণ দিকে অবস্থিত রামেশ্বরম থেকে লঙ্কার (যা বর্তমানে শ্রীলঙ্কা রাষ্ট্র) মান্নার অব্দি বিস্তৃত বিশাল একটি সেতু নির্মাণের অন্যতম পরিকল্পক ছিলেন বানর নল। সেতুটি লঙ্কা দ্বীপ ও ভারতীয় ভূখণ্ডকে যুক্ত করে। এটি ‘রাম সেতু’ বা পরিকল্পক নলের নামে ‘নল সেতু’ নামেও পরিচিত। এই ‘রাম সেতু’ নির্মাণে রামের বানর সেনার অপর এক প্রযৌক্তিক বানর ও নলের ভ্রাতা নীলের নামও পাওয়া যায়। নলকে বানরদের স্থপতি বা স্থাপত্যশিল্পী হিসাবে উল্লেখ করা হয়ে থাকে। রাক্ষসদের মধ্যে স্থাপত্য নির্মাণে যেন ময়দানবের খ্যাতি ছিল। তেমনি বানরকূলে নল ও নীল বানরেরা ছিলেন নামজাদা বানর স্থাপত্যবিদ। কারণ তাঁরা ছিলেন বিশ্বকর্মার অংশ। বিষ্ণু যেমন রাম অবতারে জন্মগ্রহণ করেন, তেমনি দুষ্টের দমনে রামকে সাহায্য করতে বানররূপে অন্য দেবতারাও জন্মগ্রহণ করেন ব্রহ্মার নির্দেশে। বিশ্বকর্মা, অগ্নি, বায়ু সবাই বানররূপে রামকে লঙ্কাপতি রাবণ বধে সাহায্য করার জন্যই জন্ম নেন।\nআবার পৌরাণিক দ্বিমত আছে এই নল ও নীলের জন্মবৃত্তান্ত নিয়ে।\nএক বানরীর রূপ যৌবনে একবার মত্ত হয়েছিলেন বিশ্বকর্মা আর সেই ক্ষণিকের বানরী-প্রেমেই বিশ্বকর্মার ঔরসজাত দুই সন্তান হলেন নল ও নীল। তাই তাঁরা বানর হয়ে জন্মালেও স্থাপত্যশিল্পে বিশ্বকর্মার গুণাবলী পেয়েছিলেন।\nনল আর নীল বানর হওয়াতে ছোটোবেলাতে খুব চঞ্চল প্রকৃতির ছিলেন। দেবতাসহ মুনি ঋষিদের জিনিসপত্র ওঁরা খেলার ছলে দুই ভাই ছুঁড়ে ফেলে দিতেন সাগরে। বালক বলে তাঁদের বারবার ক্ষমা করে দিতেন দেবঋষিরা। কিন্তু নল-নীলের এই দুষ্টুমি স্বভাব বেড়েই চলল। একদিন এক ঋষির পুজোর সামগ্রী নল-নীল ফেলে দিয়েছিলেন সাগরে। তখন সেই ঋষি দুই বালককে অভিশাপ দেন তাঁরা কোনও জিনিস সাগরে ফেললেও সেটা ডুববে না, ভেসে উঠবে। যাতে মুনি-ঋষিরা হারানো সামগ্রী খুঁজে পান সহজে তাই এমন অভিশাপ দিয়েছিলেন।\nকিন্তু সে অভিশাপ শাপে বর হল দুই ভাইয়ের। যৌবনে বানর বাহিনীতে যোগ দেন দুই ভাই।\nএই নল ও নীল কিন্তু বানর বাহিনীতে হনুমান, সুগ্রীব বা জাম্বুমানের থেকে বয়সে ছিল অনেক ছোটো ছিল।দক্ষিণ সাগরতীরে এসে বিশাল সাগর পেরোনো রাম লক্ষ্মণের পক্ষে দুঃসাধ্য হয়ে উঠল। সেতু নির্মাণের পরিকল্পনা করলেন তখন সুগ্রীব হনুমানরা। কিন্তু তাঁরা যত পাথরই জলে সাজান সব পাথর সাগরের জলে ডুবে যায়। তাহলে উপায়? কিষ্কিন্ধ্যার যাবতীয় ঘর-বাড়ির কারিগর ছিলেন নল। তখন রাম গেলেন নলের কাছে। নল ও নীল দুজনেই কারিগরী বিদ্যায় চৌখশ। রাম বললেন যে তোমাদের মতো দুই ভাইয়ের নির্মাণবিদ্যায় এমন গুণ আছে অথচ আমায় সাহায্য করছনা কেন?\nনল বললেন রামকে, “দেখুন আমাদের দলে সকলেই প্রায় আমার চেয়ে বড়। হনুমান, সুগ্রীব, অঙ্গদ, জাম্বুবান, এদের মধ্য থেকে এগিয়ে ‘আমি পারি’ বলে অহংকার করলে সেটা খারাপ দেখাত। তাই আমি আপনার আদেশের অপেক্ষায় ছিলাম। আমি দেবতা বিশ্বকর্মার ছেলে, জহ্নুমুনির কাছে মানুষ হয়েছি। কারিগরী আমাকে শিখিয়েছেন স্বয়ং ব্রহ্মা- কাজেই কৌশল আমি জানি।” রাম সশরীরে নলের কাছে যাওয়াতে হনুমানের আঁতে ঘা লাগল। কারণ রামের কাছে সীতার খবর এনে দিয়ে রামভক্ত হিসেবে হনুমান বেশ নাম কিনেছিল সেটা এসে খর্ব করে দিল নল। হিংসায় বড় বড় পাথর এনে হনুমান সাহায্যর অছিলায় ফেলতে লাগলেন নলের উপরে। রামকে নল নালিশ করায় রাম হনুমানকে তলব করলেন তার ঘরে। রামের ধমক খেয়ে হনুমানের রোশ আরও বাড়ল। হনু ভাবলেন কালকের ছোঁড়া নল আমার উপর খবরদারি করবে! আজ দেখব তার কত সাহস! বড়দের সঙ্গে এই আচরণ!\nযাই হোক হনু-নলের বিবাদ বেড়ে চলতে থাকলে তাঁর সমাধান করলেন রামই। কারণ পাথর ভাসিয়ে রাখার বরপুত্র ছিল শুধু নল নীল দুই ভাই। বানরবাহিনীর অংশ হিসেবে তাঁরা থাকায় হনুমানের রাগ কমল।\nযে সেতু নল ও নীল বানিয়েছিল ভারত আর অধুনা শ্রীলঙ্কার মধ্যে তা রাম সেতু বা নল সেতু নামেই পরিচিত হল। ‘রাম সেতু’ হাজার হাজার বছর আগে ছিল এমন লোকমুখে প্রবাদ আছে। সাইক্লোনে নাকি ধ্বংস হয়ে গেছিল সেই সেতু। যার উপর দিয়ে লঙ্কায় সীতা উদ্ধারে পৌঁছোন রাম। নল আর নীল যুদ্ধেও অংশগ্রহণ করেছিলেন। এমনকি কৃত্তিবাসী রামায়ণে উল্লেখ আছে নীল রাবণের মাথার ওপর উঠে প্রস্রাব করে রাবণকে অশুচি করেন ও তার যজ্ঞ পণ্ড করেন। মহাভারতে বর্ণিত আছে যে নীল প্রমথি নামে এক রাক্ষসকেও যুদ্ধক্ষেত্রে নিহত করেন। রামায়ণে রাম রাবণের যুদ্ধে নল ও নীল মারা যান রাবণপুত্র ইন্দ্রজিৎ মেঘনাদের হাতে। আবার জৈন গ্রন্থ অনুসারে নল জৈনধর্মে দীক্ষা গ্রহণ করেন এবং বর্তমান মহারাষ্ট্রে অবস্থিত মাঙ্গী-তুঙ্গীর নিকট মোক্ষলাভ করেন।\nযুগে যুগে ঘটনার প্রবাহে বদলে বদলে গেছে নল ও নীল উপাখ্যান। লোকমতেও তাঁদের গল্পের ছড়াছড়ি। তবে রামকে সাহায্য করতেই বানর সেনাদলে নল ও নীলের অস্তিত্ব পাওয়া যায় মূলত। কিন্তু বাংলায় আবার এই নল আর নীল মানুষরূপেই পুজো পেতে লাগলেন। আদতে তাঁরা বানর। কিন্তু বিশ্বকর্মার দুই পুত্র দুদিকে নল আর নীল মানুষরূপেই বাংলার লোকাচারে জনপ্রিয় হয়ে উঠলেন। এমন মূর্তি খুব বিরল কিন্তু এক সময় অস্তিত্ব ছিল বাবুবেশে বিশ্বকর্মার দুই পুত্র নল ও নীলের।\nBiswakarmahindu mythnal and nilramayanaTwo son of biswakarma\nগণ্ডগ্রাম থেকে সাঁতরে গিনেস বিশ্ব রেকর্ড, শেষ জীবনে রাজনীতির শিকার এই বাঙালি


পর্যটক গাইডদের পরিচয়পত্র প্রদান – CoxsbazarNEWS.Com – কক্সবাজারনিউজ.কম – সিবিএন\nসিবিএন ব্রেকিং প্রচ্ছদ / TOP / পর্যটক গাইডদের পরিচয়পত্র প্রদান\tTweet পর্যটক গাইডদের পরিচয়পত্র প্রদান\nপ্রকাশকালঃ ৮:৪০ অপরাহ্ণ, নভেম্বর ১৫, ২০১৬ সংবাদদাতা:\nপর্যটকদের সেবায় নিয়োজিত স্বেচ্ছাসেবী সংগঠন ট্যুর অপারেটর এসোসিয়েশন অব কক্সবাজার (টুয়াক) অন্তর্ভূক্ত ‘পর্যটক গাইড’দের পরিচয়পত্র বিতরণ করা হয়েছে।\nমঙ্গলবার (১৫ নভেম্বর) সন্ধ্যায় শহরের মোটেল লাবনীতে অনুষ্ঠানের মাধ্যমে গাইডদের হাতে পরিচয়পত্র তুলে দেয়া হয়।\nএ উপলক্ষে আয়োজিত সভায় প্রধান অতিথি ছিলেন ট্যুরিস্ট পুলিশ কক্সবাজার জোনের সিনিয়র সহকারী পুলিশ সুপার হোসাইন মোঃ রায়হান কাজেমী।\nটুয়াকের সভাপতি এম. রেজাউল করিমের সভাপতিত্বে সভায় তিনি বলেন, একজন গাইডের আচরণের উপর কক্সবাজারে পর্যটক আসা না আসা অনেকটা নির্ভর করে। কাজেই পর্যটকের সঙ্গে কি রকম আচরণ করতে হবে সে বিষয়ে গাইডদের প্রশিক্ষণ দরকার।\nট্যুর অপারেটরদের উদ্দেশ্যে রায়হান কাজেমী বলেন, আপনাদের সেবার মাধ্যমে কক্সবাজারের ভাবমূর্তি বিশ্ব দরবারে আরো বাড়বে। পর্যটকদের সর্বোচ্চ সেবা নিশ্চিত করেই টাকা আয় করুন। ইতিবাচক আচরণ দিয়ে পর্যটকদের কক্সবাজারে আকৃষ্ট করার মানসিকতা লালন করতে হবে।\nএ সময় তিনি কক্সবাজারে আসা পর্যটকদের সেবা নিশ্চিত করতে ট্যুর অপারেটর, সংবাদকর্মী, বীচ বাইক, জেড স্কিসহ পর্যটন সংশ্লিষ্ট বিভিন্ন বিভাগ থেকে অন্তত ৩ জন করে প্রতিনিধি নিয়ে ‘কমিউনিটি ট্যুরিস্ট পুলিশ’ গঠন করা হবে বলে জানান।\nটুয়াকের ভারপ্রাপ্ত সাধারণ সম্পাদক মো. জসিম উদ্দিনের পরিচালনায় সভায় বিশেষ অতিথি ছিলেন কক্সবাজার সাংবাদিক ইউনিয়নের সভাপতি আবু তাহের চৌধুরী, জেলা জাতীয় পার্টির সাধারণ সম্পাদক ও টুয়াকের সাবেক আহবায়ক মফিজুর রহমান মুফিজ, হোটেল মোটেল গেস্ট হাউস মালিক সমিতির সাধারণ সম্পাদক আবুল কাসেম সিকদার, হোটেল দ্যা কক্স টু-ডে’র ডাইরেক্টর অপারেশন শাখাওয়াত হোসেন প্রমুখ।\nসভায় টুয়াকের সিনিয়র সহ-সভাপতি এস.এম কামরুজ্জামান ওবাইদুল, সহ-সভাপতি মিজানুর রহমান মিল্কী, অর্থ সম্পাদক মোহাম্মদ আরকান, সাংগঠনিক সম্পাদক মো. ফোরকান জুয়েল, দপ্তর সম্পাদক ইকবাল হোসেন সাজ্জাদ, তথ্য ও আন্তর্জাতিক সম্পাদক নূর মো. মনির, প্রচার সম্পাদক কাজল মহাজন, কার্যকরী পরিষদ সদস্য কাদের খানসহ টুয়াক আন্তর্ভূক্ত ট্যুর অপারেটর প্রতিষ্ঠানের প্রতিনিধিরা উপস্থিত ছিলেন।\nসভা শেষে ৪৩ জন গাইডকে আনুষ্ঠানিকভাবে পরিচয়পত্র প্রদান করা হয়।\nসভাপতির সমাপনি বক্তব্যে ট্যুর অপারেটর এসোসিয়েশন অব কক্সবাজার (টুয়াক) সভাপতি এম. রেজাউল করিম বলেন, কক্সবাজার দেখতে আসা পর্যটকদের সেবা প্রদানে টুয়াক নিরলস কাজ করছে। এ ক্ষেত্রে সবমহলের সহযোগিতা ও পরামর্শ দরকার।\nঅতিথিরাসহ সভায় উপস্থিত সকলেই টুয়াকের চলমান কার্যক্রমে সন্তুষ প্রকাশ করেন।\nআগের সংবাদ Previous post: পেকুয়ায় এস.আলম গ্রুপের জমি দখলে নিতে ফের উত্তেজনাপরের সংবাদ Next post: লোহাগাড়ায় মদকাসক্ত যুবককে ৫ হাজার টাকা জরিমানা


শিশুদের মুখে মুখে বঙ্গবন্ধুর ভাষণ | বিশ্ব | DW | 07.03.2017\nআজ ৭ই মার্চ৷ ১৯৭১ সালের এই দিনে ঢাকার রেসকোর্স ময়দানে (বর্তমানে সোহরাওয়ার্দি উদ্যান) ঐতিহাসিক সেই ভাষণ দিয়েছিলেন বঙ্গবন্ধু শেখ মুজিবুর রহমান৷ ১৮ মিনিটের সেই ভাষণ নিয়ে অনেক গান, কবিতা, গল্প লেখা হয়েছে৷ কেউ কেউ বলেন বাঙালি নাকি বিস্মৃতিপরায়ণ জাতি৷ তবে সত্যিকারের অমূল্য স্মৃতি যে বাঙালি সম্পদ হিসেবে যে আঁকড়ে থাকতে পারে তার উজ্জ্বল দৃষ্টান্ত বঙ্গবন্ধুর ৭ই মার্চের ভাষণ৷\nএ ভাষণ কোনো নির্দিষ্ট দলের একক সম্পদ নয়৷ তাই তো ঘরে ঘরে আজও শোনা যায় দরাজ কণ্ঠের সেই ‘ভাইয়েরা আমার' আহ্বান৷ শিশুরা এখনো অনুকরণ করে বঙ্গবন্ধূকে৷\nএনাম হোসেন নামের এক শিশুর কণ্ঠে ৭ই মার্চের ভাষণ তো গণমাধ্যমেও অনেকবার প্রচারিত হয়েছে৷ এইটুকু এক শিশুর কণ্ঠে ১৮ মিনিট দীর্ঘ ভাষণ যে শুনেছে, মুগ্ধ হয়েছে৷\nপ্রথমে নানা, নানি, দাদা, দাদি বা বাবা কিংবা মায়ের কাছ থেকে শোনা, তারপর ক্যাসেট বা সিডিতে শুনে শুনে ঐতিহাসিক সেই ভাষণ মুখস্থ করে ফেলা শিশু এখন অনেক আছে বাংলাদেশে৷ নীচের ভিডিওর সাত বছর বয়সি এই মেয়েটির মতো অনেক শিশুই বঙ্গবন্ধুর মতো করে বলতে ভালোবাসে, ‘‘তোমাদের যা কিছু আছে, তাই নিয়ে প্রস্তুত থাকো৷ রক্ত যখন দিয়েছি, রক্ত আরো দেবো৷ এ দেশের মানুষকে মুক্ত করে ছাড়বো, ইনশাল্লাহ৷''\n১৯৭০ সালে পাকিস্তানের জাতীয় পরিষদ নির্বাচনে নিরঙ্কুশ সংখ্যাগরিষ্ঠতা অর্জন করে আওয়ামী লীগ৷ কিন্তু পাকিস্তানের সামরিক শাসক গোষ্ঠী দলটির কাছে ক্ষমতা হস্তান্তর করেনি৷ এই প্রেক্ষাপটেই ১৯৭১ সালের ৭ই মার্চ এই ভাষণ দিয়েছিলেন স্বাধীন বাংলাদেশের স্থপতি বঙ্গবন্ধু শেখ মুজিবুর রহমান৷\nএ ভাষণ নিয়ে গান, কবিতা, গল্পও লেখা হয়েছে৷ সবচেয়ে বিখ্যাত কবিতাটির নাম, ‘স্বাধীনতা, এই শব্দটি কিভাবে আমাদের হলো’৷ লিখেছেন কবি নির্মলেন্দু গুণ৷ কবিতায় বঙ্গবন্ধুকেই কবি হিসেবে বর্ণনা করে নির্মলেন্দু গুণ লিখেছেন, ‘‘একটি কবিতা লেখা হবে তার জন্য অপেক্ষার উত্তেজনা নিয়ে/লক্ষ লক্ষ উন্মত্ত অধীর ব্যাকুল বিদ্রোহী শ্রোতা বসে আছে/ভোর থেকে জনসমুদ্রের উদ্যান সৈকতে –/ 'কখন আসবে কবি?' 'কখন আসবে কবি?'’’\nতারপর বর্ণনায় উঠে এসেছে,\n‘‘এই শিশু পার্ক সেদিন ছিল না,\nএই বৃক্ষে-ফুলে শোভিত উদ্যান সেদিন ছিল না,\nফুলের বাগানে ঢেকে দেয়া এই ঢাকার হৃদয় মাঠখানি?...’’\nপুরো কবিতাটি পড়ুন এখানে...৷\nকি-ওয়ার্ডস বঙ্গবন্ধু, ৭ই মার্চ, শেখ মুজিব\nডেঙ্গুতে নাকাল নগরবাসীকে জরিমানার হুঁশিয়ারি 07.08.2019\nএখনও কাটেনি ডেঙ্গু আতঙ্ক৷ ৬ আগস্ট পর্যন্ত সরকারি হিসেবে দেশে আক্রান্ত রোগীর সংখ্যা ২৯ হাজার ৯১২৷ মারা গেছে অন্তত ২৩ জন৷ এর মধ্য কড়া নাড়ছে কোরবানির ঈদ৷ আতঙ্কিত নগরবাসী৷